Kigoma

Kigoma on linn Tansaanias, Kigoma piirkonna halduskeskus.

Kigoma asub Tanganjika järve ääres Burundi piiri lähedal.

Kigoma asub merepinnast 775 meetri kõrgusel.

Aastal 2002 elas linnas 130 142 inimest.

Linnast 6 km kaugusel kagus asub ajalooline kaubalinn Ujiji.

Aastal 1915 valmis raudteeliin Kigoma ja Dar es Salaami vahel. Kigoma sadam on üks Tanganjika järve olulisemaid sadamaid. See on ainuke sadam, millel on raudteeühendus. Laevaühendus on Burundi pealinna Bujumburaga, Kalundu-Uviraga Kongo DV-s, Mpulunguga Sambias ja mitme Tansaania asulaga.

Kategooria:Tansaania linnad